Document ID: /roh_data/filtered/fineweb-2-filterrobots_roh.jsonl.gz/71037

Chattà cunvegna
- Actualisà Sonda, 26.9.2015, 11:40
En la dispita da taglia tranter las bancas svizras ed ils Stadis Unids da l'America è la BCG sa cunvegnida da pajar in chastì da 3,6 milliuns dollars. Quai communitgescha la banca. Il schef da la banca, Alois Vinzens è cuntent che la chaussa saja ussa reglada, uschia ha el ditg envers RTR.
Envers RTR ha Vinzens ditg che questa multa n'haja nagin effect negativ sin la bilantscha,cunquai ch'els hajan mess da la vart ina summa per questa multa. Davent il 2008 ha la Banca chantunala grischuna administrà en total 364 contos cun ina relaziun cun ils Stadis Unids e cun ina valita totala da radund 105,5 milliuns dollars.
Era vegni enconuschent è che la banca Migros paja ina multa da 15 milliuns dollars per liquidar il program da taglia cun ils Stadis Unids.
En total han ussa 39 bancas svizras da la categoria 2 chattà ina cunvegna cun il ministeri da giustia american, quai en il rom dal program per liquidar la dispita da taglia.
RR novitads 6:00